**Rochie de şoapte**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trupul ţi-l îmbraci

În rochie de şoapte,

Şi apari divină

Ca luna în noapte.

Printre stele albe

Rătăceşti cuvinte,

Numai vântul lin

Vrea să te alinte.

Şi din norii deşi

Tu aduni culoare,

Vorbele se sting

Ca razele-n mare.

Şi păşeşti alene

Pe bolta stelară,

Unica ta şoaptă

Veşnic se strecoară.

Apoi tu dezbraci

Rochia de şoapte,

Şi încet dispari

Ca luna în noapte.